Nr. 3421/2024

**REFERAT DE APROBARE**

**a proiectului de Ordin al președintelui Agenției Naționale a Funcționarilor Publici pentru modificarea art. 1 lit. a) din anexa nr. 2 la Ordinul preşedintelui Agenţiei Naţionale a Funcţionarilor Publici nr. 1109/2022 pentru aprobarea formatului standard, a termenelor şi modalităţii de transmitere a datelor privind comisiile paritare şi acordurile colective**

Prezentul referat de aprobare este elaborat în conformitate cu prevederile art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de Ordin al președintelui Agenției Naționale a Funcționarilor Publici pentru modificarea art. 1 lit. a) din anexa nr. 2 la Ordinul preşedintelui Agenţiei Naţionale a Funcţionarilor Publici nr. 1109/2022 pentru aprobarea formatului standard, a termenelor şi modalităţii de transmitere a datelor privind comisiile paritare şi acordurile colective.

În data de 03 noiembrie 2022 a fost publicat în Monitorul Oficial al României, Partea I, nr. 1065/03.11.2022, Ordinul preşedintelui Agenţiei Naţionale a Funcţionarilor Publici nr.1109/2022 pentru aprobarea formatului standard, a termenelor şi modalităţii de transmitere a datelor privind comisiile paritare şi acordurile colective. În cuprinsul actului normativ anterior menționat sunt reglementate norme cu privire la:

- formatul standard de transmitere a datelor privind comisiile paritare şi acordurile colective;

- termenele de transmitere a datelor privind comisiile paritare şi acordurile colective;

- instrucțiunile de transmitere a datelor privind comisiile paritare şi acordurile colective.

Conform prevederilor art. 2 alin. (1) din Ordinul președintelui Agenției Naționale a Funcționarilor Publici nr. 1109/2022 “Formatul standard de transmitere a datelor privind comisiile paritare și acordurile colective este o aplicație informatică pusă la dispoziția autorităților și instituțiilor publice de Agenția Națională a Funcționarilor Publici.”

În cuprinsul Anexei nr. 2 a Ordinului președintelui Agenției Naționale a Funcționarilor Publici nr. 1109/2022 sunt stabilite termenele de transmitere a datelor privind comisiile paritare şi acordurile colective, respectiv data de 1 februarie a fiecărui an, pentru informațiile prevăzute în formatul standard, prevăzut în anexa nr.1 la același ordin și cel mult 10 zile lucrătoare pentru transmiterea unei copii a acordului colectiv, de la data încheierii acestuia. În acest context, pentru punerea în aplicare a prevederilor legale menționate mai sus, este necesară asigurarea dezvoltării și funcționării platformei informatice prevăzută la art.2 alin.(1) din actul normativ anterior amintit.

Prin Ordinul președintelui Agenției Naționale a Funcționarilor Publici nr. 93/2023 pentru stabilirea termenului de comunicare a datelor privind comisiile paritare şi acordurile colective pentru anul 2022, termenul a fost prorogat, până la data de 1 aprilie 2023.

Conform Notei Direcției generale juridice nr. 2372/2024, în cadrul Agenției procesul de colectare a datelor și informațiilor necesare monitorizării realizate în cadrul DMEIL se realizează prin link-urile puse la dispoziție de către ANFP autorităților și instituțiilor publice, utilizând aplicația Lime-Survey, care nu a fost funcțională în perioada 01-23 ianuarie 2024, ca urmare a nefinalizării procedurilor instituționale de plată, context în care, persoanele desemnate să realizeze raportările din cadrul autorităților și instituțiilor publice nu au putut completa informațiile corespunzătoare link-urilor transmise de ANFP și nu au putut realiza raportările cu respectarea termenului prevăzut de art. 1 lit. a) din Anexa nr. 2 la Ordinul președintelui Agenției Naționale a Funcționarilor Publici nr. 1109/2022, cu modificările ulterioare, respectiv până la data de 1 februarie a anului 2024, aspecte semnalate telefonic și prin adresele transmise către ANFP. Prin urmare, se impune ca pentru viitor să fie efectuată o modificare a termenului pentru a evita posibilitatea incidenței dificultăților de plată a sumei corespunzătoare asigurării funcționalității platformei, la începutul fiecărui an.

Astfel, prin proiectul de ordin se propune modificarea termenului prevăzut la art. 1, lit. a) din anexa nr. 2 la Ordinul preşedintelui Agenţiei Naţionale a Funcţionarilor Publici nr. 1109/2022 pentru aprobarea formatului standard, a termenelor şi modalităţii de transmitere a datelor privind comisiile paritare şi acordurile colective, cu modificările ulterioare, respectiv data de 1 februarie a fiecărui an, până la care autoritățile şi instituţiile publice au obligația să transmită Agenţiei Naționale a Funcționarilor Publici informațiile prevăzute în formatul standard de transmitere a datelor privind comisiile paritare şi acordurile colective, respectiv reglementarea unui nou termen, 15 martie a fiecărui an.

Totodată, menționăm faptul că proiectul de Ordin al președintelui Agenției Naționale a Funcționarilor Publici pentru modificarea art. 1 lit. a) din anexa nr. 2 la Ordinul preşedintelui Agenţiei Naţionale a Funcţionarilor Publici nr. 1109/2022 pentru aprobarea formatului standard, a termenelor şi modalităţii de transmitere a datelor privind comisiile paritare şi acordurile colective a fost supus consultării publice în condițiile Legii nr. 52/2003 privind transparența decizională în administrația publică, republicată, cu modificările ulterioare, prin postare în transparență decizională pe site-ul Agenției Naționale a Funcționarilor Publici, la secțiunea „Transparență decizională/Proiecte de acte normative”, în data de ................

Proiectul de ordin a fost comunicat Federației Naționale a Sindicatelor din Administrație, Sindicatului SCUT pentru Administrația Publică, Confederației Sindicale Naționale MERIDIAN, Sindicatului Național PRO LEX, Blocului Național Sindical – BNS, Sindicatului Național al Funcționarilor Publici, prin adresa Agenției Naționale a Funcționarilor Publici nr………..

De asemenea, proiectul de ordin a fost transmis prin adresa Agenției Naționale a Funcționarilor Publici nr. ............. către Ministerul Dezvoltării, Lucrărilor Publice și Administrației.

Agenția Națională a Funcționarilor Publici a primit observații și propuneri din partea .................... Aceste observații și propuneri au fost preluate în măsura în care au corespuns domeniului de reglementare al proiectului de ordin în cauză.

Pentru motivele invocate, în temeiul art. 400 alin. (2) teza a II-a din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, art. 34 alin. (2) din Hotărârea Guvernului nr. 302/2022 pentru aprobarea normelor privind modul de constituire, organizare şi funcţionare a comisiilor paritare, componenţa, atribuţiile şi procedura de lucru ale acestora, precum şi a normelor privind încheierea şi monitorizarea aplicării acordurilor colective și al art. 12 alin. (6) din Hotărârea Guvernului nr. 785/2022 privind organizarea şi funcţionarea Agenţiei Naţionale a Funcţionarilor Publici, a fost elaborat prezentul proiect de Ordin al președintelui Agenției Naționale a Funcționarilor Publici pentru modificarea art. 1 lit. a) din anexa nr. 2 la Ordinul preşedintelui Agenţiei Naţionale a Funcţionarilor Publici nr. 1109/2022 pentru aprobarea formatului standard, a termenelor şi modalităţii de transmitere a datelor privind comisiile paritare şi acordurile colective, pe care vă rugăm să îl aprobați.